text: आदित्य चोपड़ा के निर्देशन में बनी 'बेफिक्रे' फिल्म रिलीज हो गई है। फिल्म में रणवीर सिंह और वाणी कपूर मुख्य भूमिकाओं में हैं। फिल्म की कहानी शुरू होती है धरम यानी रणवीर सिंह से, जो काम की तलाश में दिल्ली से पेरिस पहुंचता हैं और वहां उसकी मुलाकात शायरा गिल यानी वाणी कपूर से होती है। पेरिस में दोनों प्रोमिस करते हैं कि वह दोनों एक दूसरे के साथ इश्क में नहीं पड़ेंगे और अच्छे दोस्त की तरह रहेंगे, लेकिन फिल्म के क्लाइमेक्स तक जाते-जाते क्या होता है इसका अंदाजा लगाना मुश्किल नहीं है।